— Як у любой сям’і, усяляк бывае. Але ніколі голасу не павышаем, тым больш руку не падымаем на іх. Мікалай увогуле занадта мяккі. Я імкнуся больш сур’ёзна да іх ставіцца, але бываюць моманты, што не ўтрымліваюся ад пачуццяў і прыгортваю да сябе. Млею ад шчасця, што яны ў нас ёсць. Неяк паехалі на возера купацца, і я нешта Дзіянцы не дазволіла, то яна мне адказала, што родная мама гэта ёй дазволіла б. Балюча было такое пачуць, але мы потым з ёю спакойна ўсё вырашылі. У кожнага чалавека свой характар.